Fie că practici schi la nivel avansat, fie că ești începător, alegerea schiurilor de tură influențează performanța și siguranța ta pe pârtie. Colecția Decathlon pentru sporturi de iarnă îți aduce mai aproape cele mai îndrăgite modele de schiuri și clăpari pentru schi de tură. Dacă vrei să faci cea mai bună alegere, îți recomandăm să citești ghidul nostru în care găsești criteriile prin care se diferențiază schiurile de tură.
Dimensiunile schiului sunt primul criteriu și includ lungimea, lățimea și raza de curbură.
În general, lungimea schiului trebuie aleasă în funcție de înălțimea schiorului și greutatea acestuia. Pentru persoanele bine proporționate din punct de vedere al înălțimii și greutății, lungimea schiurilor de tură trebuie să fie egală cu înălțimea. Stilul de coborâre și locul în care schiezi influențează și ele lungimea schiurilor. Pentru coborâre în viteză în linie dreaptă, alege schiuri de tură mai lungi. Pentru traseele cu viraje și zone înguste, ai nevoie de un pachet cu schiuri de tură mai mici.